У складу са чланом 39а. став 4. Пословника Владе („Сл. гласник РС“ бр. 61/06-пречишћен текст, 69/08, 88/08, 33/10, 69/10, 20/11, 37/11, 30/13 и 76/14), даје се:

 ИЗЈАВА О УСКЛАЂЕНОСТИ

НАЦРТА ЗАКОНА О ЗАШТИТИ ПРАВА ЛИЦА СА МЕНТАЛНИМ СМЕТЊАМА, КОРИСНИКА УСЛУГА СМЕШТАЈА У СОЦИЈАЛНОЈ ЗАШТИТИ

СА ПЛАНОМ РАДА ВЛАДЕ ЗА 2019. ГОДИНУ

Нацрт закона о заштити права лица са менталним сметњама, корисника услуга смештаја у социјалној заштити нијепредвиђен Годишњим планом рада Владе за 2019. годину.

**Разлози који указују на неопходност разматрања** Нацрт закона о заштити права лица са менталним сметњама, корисника услуга смештаја у социјалној заштити **су следећи:**

У оквиру процеса придруживања ЕУ Србија је усвојила Акциони план за преговарачко поглавље 23 - Правосуђе и основна права (2016), који представља стратешки документ у области заштите и унапређења људских права, са дефинисаним јавним политикама и унапређеним спровођењем, координацијом, роковима и финансирањем реформи.

 Приликом израде овог акционог плана узета је у обзир препорука из Извештаја о скринингу да треба усвојити закон намењен заштити лица са менталним сметњама у институцијама социјалне заштите. У оквиру актвности 3.6.1.26. планирано је доношење овог закона, а као носилац активности одређено је министрство надлежно за послове социјалне заштите.

 Имајући у виду преузете обавезе, значај овог закона и заштите права лица са менталним сметњама, корисника услуга социјалне заштите, неопходно је да Нацрт закона о заштити права лица са менталним сметњама, корисника услуга смештаја у социјалној заштити уђе у процедуру доношења.

 ДРЖАВНИ СЕКРЕТАР

 Ненад Нерић